Amcan 1 - Gwasanaeth Tân Ac Achub Canolbarth a Gorllewin Cymru
Hafan > Cysylltu â Ni > Amcan 1
Amcan 1 - Darparu ymyrraeth diogelwch yn y cartref gyfannol i'r rhai sy'n wynebu'r risg fwyaf yng nghymunedau canolbarth a gorllewin Cymru.
Beth yw'r sefyllfa brresennol?
Ers nifer o flynyddoedd, rydym wedi datblygu ein gweithgareddau i wella diogelwch rhag tân yn y cartref. Cyflawnwyd hyn yn bennaf drwy gynnal Gwiriadau Diogelwch Rhag Tân yn y Cartref (GDRhT) am ddim â phwyslais arbennig ar bobl agored i niwed a phobl sy'n wynebu risg uchel.
Rydym yn cydweithio ag ystod eang o asiantaethau partner sydd â chysylltiadau â phobl agored i niwed. Mae hyn yn caniatáu i ni gyrraedd cartrefi na allai fod gennym fynediad iddynt na gwybodaeth amdanynt fel arall. Mae hon yn elfen bwysig iawn o'n hagenda a rennir ar gyfer cymunedau mwy diogel ac yn un yr ydym am ei hehangu hyd yn oed ymhellach.
Y llynedd, dechreuom ehangu ein rôl o ran hyrwyddo negeseuon iechyd a diogelwch ar ran ein partneriaid fel rhan o'n hymweliadau diogelwch yn y cartref. Treialwyd hyn mewn rhai o ardaloedd ein Gwasanaeth a chafodd dderbyniad da gan bartneriaid, staff a'r gymuned.
Dengys ein data fod gostyngiad hirdymor canlyniadol mewn Tanau Damweiniol mewn Anheddau sy'n dangos bod darparu cyngor, addysg ac offer yn gallu gwneud gwahaniaeth cadarnhaol i'r bobl rydym yn ymgysylltu â nhw. Mae'n fraint gennym fod yn Wasanaeth mae pobl yn ymddiried ynddo ac yn ei werthfawrogi sydd â hanes hir o ddarparu cyngor a chymorth proffesiynol. Bwriadwn ddefnyddio'r enw da hwn a'n cysylltiadau â chartrefi sy'n agored i niwed i sicrhau'r effaith orau posibl.
Byddwn yn adeiladu ar y gwaith cydweithredol a wneir eisoes i ehangu'r gwaith o ddarparu'r cyngor a'r ymyriadau y mae ein partneriaid yn dymuno'u hyrwyddo er mwyn gwella diogelwch ac iechyd ein cymunedau. Rydym eisiau i'r cyngor a'r ymyriadau rydym yn eu darparu i bobl agored i niwed adlewyrchu agwedd gyfannol at ddiogelwch cymunedol.
Byddwn yn canolbwyntio adnoddau gwerthfawr ar y rhai sydd â'r angen mwyaf ac yn darparu ymyriadau sy'n hyrwyddo iechyd, llesiant ac yn gwella diogelwch pawb rydym yn ymgysylltu â nhw. Bwriad y cysyniad hwn sef 'Gwneud i Bob Cyswllt Gyfrif' yw gwella ffyrdd o fyw a lleihau anghydraddoldebau iechyd.
Mae'r datblygiad hwn eisoes ar waith ond bydd yn ddeinamig ac yn datblygu i adlewyrchu ein blaenoriaethau ni a'n partneriaid.
​Bydd ymyriad diogelwch cartref sy'n arloesol ac yn fwy cyfannol yn cael ei gyflwyno ar draws y Gwasanaeth i ddisodli'r Gwiriadau Diogelwch Rhag Tân yn y Cartref traddodiadol.
Byddwn yn adolygu ac yn gwerthuso'r gwelliant yn ein hymyriad cymunedol â'n staff, ein partneriaid allanol a'r cymunedau a wasanaethwn.
Byddwn yn ehangu rôl Gwirfoddolwyr Diogelwch Cymunedol i ddarparu cymorth lleol parhaus i'r bobl hynny sydd wedi elwa ar ein hymyriadau.
Byddwn yn ehangu'r hyfforddiant a ddarperir i'n hasiantaethau partner er mwyn cefnogi ein hymyriadau diogelwch cymunedol.
​Gwerthuso ansawdd yr ymyriadau a ddarparwn i'r aelodau o'n cymunedau sydd fwyaf agored i niwed.
Monitro'r adborth a gawn gan ein partneriaid, staff a'r gymuned ynghylch y budd a gynigir gan ein hymyriadau a sut byddant yn lleihau risg.
Defnyddio ein data ein hunain ar Danau Damweiniol mewn Anheddau ond hefyd ddata partneriaid a data cenedlaethol i fesur effaith hirdymor ein dull gweithredu newydd.